open-index/open-wikipedia-markdown huggingface dataset:
Andøy Trafikklag

**Andøy Trafikklag A/S** er et transportselskap som driver gods- og persontrafikk. Selskapet er basert på Andenes i Nordland. Andøy Trafikklag er i dag eid av Saltens Bilruter.

## Historie

Aksel Andreassen på Andøya startet opp med biltransport i 1924, og kjøpte sin første buss i 1930. I 1947 stiftet han selskapet Aksel Andreassens Bilruter. Selskapets dominerende rute var strekningen Andenes-Risøyhamn. Aksel Andreassens Bilruter ble det største transportselskapet på Andøya.

Landpostbud Johan Ernestussen startet på 1930-tallet opp med persontrafikk, og etablerte etter hvert selskapet Joh. Ernestussens Bilruter. Dette selskapet drev blant annet transport mellom Nøss og Risøyhamn.

I 1971 ble Andøy Trafikklag stiftet, til dels som en videreføring av Aksel Andreassens Bilruter. Andøy Trafikklag overtok alt materiell fra det gamle selskapet, og Andreassen fikk ca. 30 % av aksjene. Andøy kommune ble nest største aksjonær med ca. 25 %. Også Johan Ernestussen gikk inn i det nye selskapet med sitt materiell.

Selskapets aktivitet kan illustreres med statistikk fra 1978. Da hadde selskapet 49 ansatte, 21 personbusser, 10 lastebiler, 7 tilhengere og en annen vogn.

## Avvikling
Det skulle innføres anbud på busstrafikken i Andøy-regionen fra 1. januar 2011. Det var anbudskonkurranse i 2010. Andøy Trafikklag tapte anbudskonkurransen og Cominor AS overtok rutetrafikken på Andøya fra 1. januar 2011. Andøy Trafikklag ble deretter avviklet.

## Referanser


## Litteratur
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5

## Eksterne lenker
* Andøy Trafikklag
Adam Johan Frederik Poulsen Trampe

**Adam Johan Frederik Poulsen Trampe**, *greve av Trampe* (født 10. september 1798 i København, død 8. august 1876 i Trondheim) var dansk-norsk greve og norsk jurist og embetsmann.

Han var sønn av Frederik Christopher Trampe, ble student fra Trondheim katedralskole 1818, og cand.jur. 1821. I 1826 ble han konstituert som politimester i Trondheim, han ble amtmann i Nordlands amt 1829 og i Nordre Trondhjems amt 1833. Han søkte avskjed i 1857, hvoretter han levde i Trondheim. I hans tid som amtmann skjedde blant annet arbeideropprøret i Levanger 1851. 

Han tilhørte en pommersk adelsslekt som i 1743 ble opptatt i den danske adel. Greven ble naturalisert nordmann i 1814, og hadde i sin levetid offentlig anerkjennelse av sin grevetittel. Anerkjennelse hadde imidlertid ikke hans barn, som alle var født etter adelsloven av 1821.

Han hadde også æresstillinger ved det svensk-norske hoffet, som *kammerjunker* fra 1829, som kammerherre fra 1833 og ved kroningen i 1860 som *øverste kammerjunker*. Han var morfar til Adam Fredrik Trampe Bødtker.

## Litteratur
* Store norske leksikon: Trampe
* Store norske leksikon: Frederik Christopher Trampe
* Store norske leksikon: Frederik Trampe – utdypning
* *Nord-Trøndelag, amtmenn og fylkesmenn 1804-1972*. Steinkjer, 1972
## Anetavle
Alonso de Zuazo

**Alonso de Zuazo** (født 1466, død mars 1539) var en spansk jurist og guvernør i Ny-Spania og Santo Domingo. I Ny-Spania tjenestegjorde han under Hernán Cortés sitt styre før bestemmelsene om visekonge.

## Referanser
Schleswig-Flensburg

**Schleswig-Flensburg** er en Landkreis i den tyske delstaten Schleswig-Holstein, med Schleswig som administrasjonssentrum. Kretsen omfatter området langs Østersjøen fra Danmarks grense i nord til fjorden Schlei og elva Eider i sør. Den kretsfrie byen Flensburg hører ikke til kretsen.

## Administrativ inndeling
Kretsen er delt i 13 amt med til sammen 129 kommuner (Gemeinde). Blant dem er Arnis, som med sine  innbyggere () er Tysklands minste by. I tillegg har kretsen 5 amtsfrie kommuner, som administrativt hører direkte under landkretsen.

**Amt** med tilhørende kommuner (* = forvaltningssted)

## Referanser


## Eksterne lenker
*
Christoph Höhne

**Christoph Höhne** (født 1941) er en tysk kappgjenger som var i verdenseliten på 50 km kappgang i 1960- og 70-årene. I løpet av karrieren ble han olympisk mester og vant i tillegg to EM-gull (1969 og 1974). 

Under 50 km under OL 1968 i Mexico by kom han i mål ti minutter før sølvvinneren. 
## OL-medaljer
* 1968  Mexico by -  **Gull** i friidrett, 50 km kappgang menn  Øst-Tyskland

## Eksterne lenker
*
Daniel Plaza

**Daniel Plaza Montero** (født 3. juli 1966 i Barcelona) er en tidligere spansk kappgjenger.

Under OL 1992 i hjembyen Barcelona vant han gull på 20&nbsp;km. Året etter tok han en bronsemedalje under VM 1993 i Stuttgart. Fra før hadde han sølvmedalje fra EM 1990 i Split.

## Referanser


## Eksterne lenker
*
George Goulding

**George Henry Goulding** (født 19. november 1884 i Kingston upon Hull, England, død 31. januar 1966 i Toronto) var en kanadisk friidrettsutøver. 

Under OL 1908 i London deltok Goulding i tre disipliner. I 3 500 meter kappgang kom han på 4.-plass, i kappgangøvelsen over 10 engelske mil brøt han, og han kom på 22.-plass i maratonløpet.

Fire år senere, under OL 1912 i Stockholm, tok Goulding gull på 10&nbsp;000 m kappgang på bane, og vant gull foran briten Ernest Webb. 

## OL-medaljer
* 1912  Stockholm -  **Gull** i friidrett, 10 000 meter kappgang

## Referanser


## Eksterne lenker
*
Taktart

**Takt** (fra gresk *tatto* eller *tasso* = «stille opp», «ordne på geledd») eller **taktart** er i musikken en rytmisk inndeling av betonte og ubetonte slag. Ordet *takt* beskriver egentlig selve inndelingen, men brukes også som benevnelse på hvor mange slag som inngår i takten («dette stykket går i firetakt»). Taktarten angis med en *[[taktartsangivelse]]* som viser antallet slag per takt samt den rytmeverdien som utgjør slaget. For å lette notelesingen, avgrenses taktene med loddrette *taktstreker*. Alle takter i samme taktart inneholder til sammen like mye i verdi.

Takt er ikke det samme som rytme, men en måte å beskrive enkelte typer rytme på.

## Kilder
* Benestad, Finn: *Musikklære*, Tano A/S (1983), ISBN 82-518-2126-6
Sotion

**Sotion av Alexandria** (født ca. 200 f.Kr., død 170 f.Kr.) var en gresk lovpriser (doxograf) og biograf samt en viktig kilde for Diogenes Laërtius på 200-tallet e.Kr.

Intet av Sotions verker har overlevd, men de er kjent indirekte via sitater og omtaler av senere forfattere. Hans hovedverk, Διαδοχή eller Διαδοχαί (*Rekkefølgene*), var det første historiske verk som er kjent for å ha organisert filosofer i skoler av suksessiv påvirkning: eksempelvis den joniske skolen med Tales fra Milet og Anaksimander. Sotions *Rekkefølgene* besto sannsynligvis av tretten bøker og trakk delvis på lovprisningen til Theofrastos. Rekkefølgene var såpass innflytelsesrik til å bli forkortet av den greske filosofen Herakleides Lembos på midten av det andre århundre f.Kr. Verker med samme tittel ble senere skrevet av Sosikrates av Rhodos og Antisthenes av Rhodos.
Jan Einar Greve

**Jan Einar Greve** (1933–2022) var en norsk høyesterettsadvokat.

Han ble cand.jur. i 1959 og ble høyesterettsadvokat i 1963. Han var først i familiefirmaet Greve, Greve, Greve & Lorentzen. Firmaet ble i 1991 en del av firmaet Thommessen Krefting Greve Lund i Bergen. Han innehadde en rekke næringslivsverv, blant annet som styreformann i *[[Bergens Tidende]]*. Han var styreformann i en rekke selskaper engasjert i kommersialisering av forskningsresultater, blant annet Sarsia Seed og Sarsia Innovation. Han var også styreformann i Høyteknologisenteret i Bergen og i en rekke stiftelser og legater. 

Greve ble i 2007 utnevnt til ridder av 1. klasse av Den Kongelige Norske St. Olavs Orden for innsats for næringsliv og forskning. 

Han var sønn av høyesterettsdavokat Gunnar Greve sr. (1904–1990), sønnesønn av skolemann, ordfører og stortingsmann Einar Greve (1865–1948) og bror til høyesterettsadvokat Gunnar Greve jr. (født 1929).

## Referanser


## Eksterne lenker
* Jan Einar Greve ridder artikkel i Bergens Tidende
Rendsburg-Eckernförde

**Rendsburg-Eckernförde** er et administrativt distrikt (Landkreis) i den tyske delstaten Schleswig-Holstein. Kretsen omfatter den tyske Østersjøkysten mellom fjorden Eckernförder Bucht og Kiel, og landet omkring den østlige delen av Kielkanalen. Den nordlige delen av kretsen ligger i Schleswig, mens den sørlig og østlige delen tilhører Holstein.

## Administrativ inndeling
Rendsburg-Eckernförde er delt i 165 kommuner (Gemeinde). Seks av de større kommunene og byene hører administrativt under landkretsen, mens de øvrige er organisert i til sammen 14 amt.

**Amt** med tilhørende kommuner (* = forvaltningssted)

## Referanser


## Eksterne lenker
* 
* Hjemmeside
Bjørn Henrichsen

**Bjørn Henrichsen** (født 1945) er en norsk statsviter. Han var direktør for Norsk senter for forskningsdata AS (NSD) frem til august 2018.

Henrichsen er utdannet cand.polit. med hovedfag i administrasjon og organisasjonsvitenskap fra Universitetet i Bergen (1974), der han skrev en hovedoppgave med tittelen *Rekruttering til vitenskapelige stillinger : Universitetet i Bergen, perioden 1948-70*. Han arbeidet tett med Stein Rokkan, og virkeliggjorde Rokkans ambisjoner om oppbygging av dataarkiv for kvantitative samfunnsvitenskapelige data gjennom oppbyggingen av Norsk samfunnsvitenskapelig datatjeneste. Med unntak av at avbrudd i årene 1981–1983, da han var assisterende universitetsdirektør ved Universitetet i Bergen, har Henrichsen vært denne institusjonens leder siden starten. Institusjonen endret i 2015 navn til Norsk senter for forskningsdata (NSD). 

Henrichsen har også hatt et internasjonalt engasjement i dataarkivbevegelsen. Han har vært president for Consortium of European Social Science Data Archives (CESSDA), samt har hatt styreverv og vært visepresident for International Federation of Data Organisations (IFDO). Videre har Henrichsen hatt sentrale verv i norsk og europeisk forskningsadministrasjon, blant annet i Norges forskningsråd og European Science Foundation. 

Det kongelige hoff kunngjorde 9. desember 2009 at Kongen hadde utnevnt Henrichsen til ridder av 1. klasse av St. Olavs Orden «for samfunnsnyttig virke.» Det ble samtidig vist til at kongen i avgjørelse om tildeling hadde lagt særlig vekt på hans «innsats for oppbyggingen av Norsk samfunnsvitenskapelig datatjeneste.» Bjørn Henrichsen og NSD ble i 2005 hedret med EUs Descartes-pris for sin innsats i European Social Survey (ESS), et omfattende prosjekt for innsamling og analyse av samfunnsvitenskapelige data.

## Referanser


## Eksterne lenker
*Faktaleverandør for hele landet fra *På Høyden*
*To norske Descartes-vinnere fra *forskning.no*
*Slår alarm om arbeidsmiljøet i NSD fra *khrono.no*
Hysterese

**Hysterese** er brukt om flere fenomer der virkningen kommer senere eller svakere enn den ytre påvirkningen burde tilsi.

## Typer

* Dielektrisk hysterese
* Elastisk hysterese
* Magnetisk hysterese: Et magnetiserbart stoff som får mindre permanent magnetisme enn det magnetfeltet som skaper magnetiseringen.
* Termisk hysterese: Smeltepunktet og størkningspunktet til et stoff ikke er det samme.
* Mekanisk ved at av og pålasting av en konstruksjon foregår ved ulike elastisitetsmoduler, og det tapes energi.
* Økonomisk hysterese, når et økonomisk system ikke inntar den opprinnelige tilstanden etter at en innflytelse utenfra har opphørt.

## Se også
* Dødgang, løshet mellom to mekaniske komponenter på grunn av klaring
Nathan Deakes

**Nathan Douglas Deakes** (født 17. august 1977) er en australsk kappgjenger. Han slo gjennom under Samveldelekene 2002 da han vant både 20 og 50 km kappgang. Samme bedrift gjentok han under Samveldelekene 2006. Deakes ble også bronsemedaljør under OL 2004 på 20 km kappgang. Deakes' største meritt så langt var seieren under VM i Osaka 2007 da han vant 50 km kappgang.

21. juli 2008 offentliggjorde Deakes at han trakk seg fra sommer-OL 2008 i Beijing. 

## Referanser


## Eksterne lenker
* 
*
Nasjonalt råd for fødselsomsorg

**Nasjonalt råd for fødselsomsorg** var et råd opprettet av Stortinget i 2001, oppnevnt av Helsedepartementet i 2002 og som tjenestegjorde frem til 31. mai 2010. Det skulle bistå helsedepartementet i omstillingsprosesser i fødselsomsorgen som ble vedtatt av Stortinget. Alle medlemmene av det opprinnelige rådet valgte 2. november 2007 å trekke seg i protest mot Helse- og omsorgsdepartementet. Medlemmene av rådet mente departementet ikke hørte på fagfolk i arbeidet med en nasjonal strategi for fødselsomsorgen. Rådets leder til 2007 var professor Pål Øian.

I april 2008 ble et nytt råd oppnevnt av Helse- og omsorgsministeren, med funksjonstid frem til 31. mai 2010. Rådet hadde 12 medlemmer, deriblant representanter for brukere og innvandrere. Medlemmene er:

* Professor Tore Henriksen, Rikshospitalet – Radiumhospitalet HF (leder)
* Gynekolog Christian Bjelke, Helse Nordmøre og Romsdal HF
* Allmennlege Hilde Beate Gudim, Skui legekontor
* Barnelege Dag Moster, Helse Bergen HF
* Ingeborg Altern Vedal, Liv laga, Oslo
* Hanne Julie Nygård Berg, Ung Sanitet, Brønnøysund
* Alka Kaur Chawla, Oslo
* Jordmor Ellen Blix, Helse Finnmark HF
* Jordmor Lena Henriksen, Ullevål universitetssykehus HF
* Rådmann Erik Hillesund, Mandal kommune
* Jordmor Sigrid Torblå, St. Olavs hospital HF
* Helsesøster Astrid Grydeland Ersvik, Kristiansund
* Medisinsk direktør Daniel Haga, Helse Midt-Norge RHF

## Referanser
Verdenscupen i hurtigløp på skøyter 2007/08

**Verdenscupen i hurtigløp på skøyter 2007/08** (offisielt: *Essent ISU World Cup Speed Skating 2007/08*) var en serie med ni internasjonale konkurransestevner i hurtigløp på skøyter i vintersesongen 2007/08. Den ble organisert av International Skating Union (ISU) og var den 23. sesongen av verdenscupen i hurtigløp på skøyter med sesongstart den 9. november i Salt Lake City, USA og ble avsluttet 24. februar i Heerenveen, Nederland. 

## Terminliste 2007/08

* A = Gruppe A
* B = Gruppe B
* LT = Lagtempo-lag bestående av 3 løpere og en reserve.

## Menn – distanser

## Kvinner – distanser

## Referanser




## Eksterne lenker
*  ISU Communication 1465 – World Cup Speed Skating 2007/08 Regler for World Cup sesongen 2007/08 fra ISU. 
*  Resultatmeny verdenscup og internasjonale mesterskap på ISU sine sider.
*  World Cups of the 2007-08 season på SpeedSkatingStats.com
*
Sonia O’Sullivan

**Sonia O'Sullivan** (født 28. november 1969) er en tidligere irsk friidrettsutøver (mellom- og langdistanse). O'Sullivan var på 1990-tallet en av de største profilene på 5000 meter med VM-gull i Göteborg som fremste meritt, hun vant også bronsemedalje på distansen i sommer-OL 2000. Hun har også vunnet mesterskap i terrengløp ved en del anledninger. O'Sullivan innehar også verdensrekord på den noe uvanlige distansen 2000 meter.

## Referanser


## Eksterne lenker
*
Metropolregion Hamburg

**Metropolregion Hamburg** er en av 11 formelle storbyregioner i Tyskland. Den omfatter byen og forbundsstaten Hamburg, så vel som deler av Schleswig-Holstein og Niedersachsen. Regionen har en befolkning på 5,3 mill.

## Eksterne lenker
* Metropolregion Hamburg
Kerron Clement

**Kerron Clement** (født 31. oktober 1985 i Port of Spain i Trinidad) er en amerikansk friidrettsutøver (kortdistanseløper). Clement, som ble født på Trinidad, ble amerikansk statsborger i 2004. Samme år ble han juniorverdensmester på 400 m hekk. Under VM i 2005 endte han på fjerdeplass i finalen. Enda bedre ble det under VM i Osaka 2007 da Clement vant løpet.
Hans personlige rekord på 400 m hekk er 47,24 dessuten har Clement verdensrekorden 44,57 på 400 meter innendørs.

Han tok gull under Sommer-OL 2016.

## Referanser


## Eksterne lenker
* 
* 
*
Alf Erling Risa

**Alf Erling  Risa** (født 16. mars 1952) er en norsk samfunnsøkonom. 

Han tok examen artium ved Kongsgård skole i Stavanger.Risa tok avla i 1994 dr.philos-graden ved Universitetet i Bergen på en avhandling med tittelen *Accidents, compensating behavior, and economic polic*. I sin forskning har Risa særlig beskjeftiget seg med problemstillinger innenfor trygde- og helseøkonomi og har bidratt til analyser av risiko, ulykker og hindring av slike. Risa er professor ved Institutt for økonomi, Universitetet i Bergen og var i perioden 2001–2009 dekanus ved Det samfunnsvitenskapelige fakultet samme sted. Han er videre tilknyttet Instituts zur Zukunft der Arbeit (IZA) i Bonn. Han har hatt forskningsopphold ved Stanford University, Universitetet i Mannheim, Universitetet i Regensburg og Universitetet i München. 

Risa er styreformann for Rokkansenteret.

## Referanser


## Eksterne lenker
	

* Presentasjon fra UiB
* Den problematiske trygden UiB-Magasinet
Bershawn Jackson

**Bershawn Jackson** (født 8. mai 1983 i Miami) er en amerikansk friidrettsutøver (hekkeløper). Han vant 400 meter hekk under VM i friidrett 2005. Tidligere har han tatt medaljer på samme distanse. Både under junior-OL i 2001 (gull), Junior-VM 2002, amerikanske juniormesterskapet i 2002, amerikansk mesterskap i 2003. Han var også med på det vinnende amerikanske stafettlaget under junior-VM i 2001. Under VM 2007 snublet Jackson på den siste hekken i semifinalen og gikk dermed glipp av muligheten til å forsvare sitt VM-gull.

Under OL 2008 i Beijing tok han bronse på 400 meter hekk. Han hadde med seg to landsmenn på seierspallen: gullvinneren Angelo Taylor og sølvvinneren Kerron Clement.

## Referanser


## Eksterne lenker
*
Fossestien

**Fossestien** er en 22 km lang sti som følger deler av Gaularvassdraget. Den starter på Torsnesstølen i Balestrand og ender i Eldalsosen i Gaular, den tar da for seg hele Eldalsdalføret i Viksdalen. Langs stien passeres 14 større fosser og 7 vann. Stien har en høydeforskjell på ca. 500 meter fra start til slutt. En av hovedpersonene bak stien er Ottar Hov.

## Eksterne lenker
Fossestien i Eldalsdalen - informasjonsside fra Reisemål Sunnfjord
Tonique Williams-Darling

**Tonique Williams-Darling** (født 17. januar 1976) er en friidrettsutøver (sprinter) fra Bahamas. I 2004 var Williams-Darling den største stjernen på 400 meter og vant OL-gull og også jackpoten i Golden League. Under VM 2005 gjentok hun bedriften og vant gull.

## Referanser


## Eksterne lenker
*
Steinburg

**Steinburg** kan vise til følgende steder:

* Kreis Steinburg, et distrikt (Landkreis) i Schleswig-Holstein
* Steinburg (Stormarn), en kommune (Gemeinde ) i Stormarn i Schleswig-Holstein 
* Steinburg (Burgenland), en kommune i Burgenland i Sachsen-Anhalt
O’Sullivan

**O'Sullivan** er et irsk etternavn som er særlig vanlig i de sydvestlige delene av landet i grevskapene Cork og Kerry. På grunn av utvandring er det også vanlig i Storbritannia, Australia og Nord-Amerika.

På irsk gælisk betyr bokstaven *Ó* «barnebarn» og er vanlig i mange irske etternavn. Sullivan betyr «lite mørkt øye».

Personer med O'Sullivan til etternavn:

*Maureen O'Sullivan, irsk skuespiller
*Raymond Edward O'Sullivan, kjent som sang og musikkartisten Gilbert O'Sullivan
*Gillian O'Sullivan, irsk kappgjenger
*Meghan L. O'Sullivan, amerikansk tidligere rådgiver for Det hvite hus
*Ronnie O'Sullivan, engelsk snookerspiller
*Sonia O'Sullivan, irsk friidrettsutøver

## Referanser
Kreis Steinburg

**Steinburg** er et distrikt (Landkreis) i den tyske delstaten Schleswig-Holstein. Steinburg omfatter landet omkring administrasjonssenteret Itzehoe, nordvest for Hamburg. Distriktet er også en del av Metropolregion Hamburg.

Den norske slekt Eckhoff stammer herfra.

## Administrativ inndeling

** Amt ** med tilhørende kommuner (* = forvaltningssentrum)

## Referanser


## Eksterne lenker
* 
* Hjemmeside
Nord-Makedonias statsminister

**Nord-Makedonias statsminister** er leder for statsrådet og den utøvende makt i Nord-Makedonia.

Siden selvstendigheten i 1991 har Republikken Makedonia (Den tidligere jugoslaviske republikken Makedonia) og nåværende Nord-Makedonia hatt følgende statsministre:

## Kilder
*

## Eksterne lenker
* The President of the Government of Republic of Macedonia, Nikola Gruevski, M.A. biografi fra regjeringens nettsted
Myraløkka

**Myraløkka** er en park langs Akerselva på Sagene i Oslo, med en lang historie som friområde. 

## Parken
Parken Myraløkka er cirka 40 mål stor og ligger i en skålformet helling fra Maridalsveien i vest og Arendalsgata i nord ned mot Akerselva som ligger øst for parken. Turveien langs elva går gjennom Myraløkka. De store åpne gresslettene i hellingen er mye brukt til aking om vinteren, og turgåing og opphold om sommeren. 

Fra øvre del av parken, ved Arendalsgata, er det fin utsikt langs elva mot sentrum, fjorden og Ekebergåsen. Her ligger arbeiderboligene som Myrens Verksted, på andre siden av elva, bygget for sine ansatte i 1914.

Langs elva ligger de gamle fabrikkbygningene, som nå er kontorer og lokaler for småbedrifter. 

Myraløkka som friområde, og bygningene ved elva, langs Maridalsveien og Arendalsgata er vedtatt bevart.

## Historie
Løkka het Bentzebakken på kart fra 1795. Det ble også navnet på industriområdet langs elva fra Bentsebrua og sydover, der det på 1800-tallet ble drevet papirmølle (Øvre Vøien Mølle), sagbruk, kornmølle og teglverk.

Det skålformede terrenget opp fra elva stammer fra teglverket, som tok ut store mengder leire fra Myraløkka til bruk i produksjon av teglstein. Verket, kalt både Bentse teglverk og Vøyen teglverk, ble anlagt mellom 1820 og 1840 og drevet til det ikke var mer leire igjen, rundt år 1900. Krakket i boligbygging 1899 kan også ha spilt en rolle for at verket ble nedlagt.

Myraløkka ble tidlig brukt som friområde, til aking, ballspill med mer, selv om det ikke var opparbeidet som park.  Ungdommen i strøket bygget to fotballplasser tidlig på 1900-tallet. Det var populært å bade fra elvekanten på løkka, selv om forurensningen fra industrien fra siste halvdel av 1800-tallet gjorde elva lite ren. 

En gang før 1917 var det vedtatt plan for å legge Thurmanns gate tvers over Myraløkka, frem til Bentsebrua. Et omreguleringsvedtak på 1950-tallet skrinla denne utbyggingen. Deretter ble parken opparbeidet. 

Under annen verdenskrig ble Myraløkka brukt som parsellhager, for matauk for befolkningen i strøket.

## Aktiviteter i parken
Flere år på 2000-tallet har Oslo-Filharmonien gratiskonsert i parken på Myraløkka på Sagene, i 2013 med flere tusen tilhørere. 

Kommunen har på 2000-tallet hatt planer om å anlegge badeplass på Myraløkka, men dette er ikke gjennomført.

## Referanser


## Eksterne lenker
* 
* ''Akerselva''. Nettstedet miljølære.no, uten dato. Se Besøk 3  (besøkt 17. juni 2013)]
* ''Turguide til Akerselva''. Bymiljøetaten, 4. opplag 2012 (besøkt 17. juni 2013)
Denes nad Makedonija

«**Denes nad Makedonija**» (makedonsk: «Денес над Македонија»), «I dag over Makedonia», er Nord-Makedonias nasjonalsang.

Sangen ble til i 1943 og ble tatt i bruk som hymne allerede i tiden da Makedonia var en republikk i Jugoslavia. Melodien er komponert av Todor Skalovski, mens teksten er av Vlado Maleski. Teksten viser til nasjonens gjenfødelse, frihet og til heltene fra Ilinden-opprøret i byen Kruševo i 1903.

## «I dag over Makedonia» (norsk oversettelse)
:I dag over Makedonia
:blir den nye
:frihetssolen født
:Makedonerne kjemper
:for sin rett!
:Makedonerne kjemper
:for sin rett!

:Igjen vaier flagget
:som hørte Kruševo-republikken til
:Goce Delčev, Pitu Guli
:Dame Gruev, Sandanski!
:Goce Delčev, Pitu Guli
:Dame Gruev, Sandanski!

:Makedonias skoger synger
:nye sanger og vet nytt
:Makedonia er befridd,
:og lever i frihet
:Makedonia er befridd,
:og lever i frihet

## Eksterne lenker
* «Denes Nad Makedonija» i MP3-format fra Republikken Makedonias nasjonalforsamling
Progressive Liberal Party

**Progressive Liberal Party** er et populististisk, liberalt parti på Bahamas. 

PLP ble grunnlagt i 1953, tjue år før landet fikk sin uavhengighet. Partiet styrte i 30 år, fra 1967 og 1992 og igjen fra 2002 til 2007. Partiets leder foran den første seieren i 1967 var Lynden Pindling, landets første statsminister.  

I nasjonalforsamlingen etter valget i 2007 hadde PLP 18 av 41 seter. Perry Christie er partiets leder og leder av opposisjonen. Christie var statsminister på Bahamas mellom 2. mai 2002 og 2. mai 2007, da valgseieren gikk til Free National Movement, som vant 23 seter. FNMs leder, Hubert Ingraham overtok som landets statsminister. I 2012 ledet Christie på nytt PLP til valgseier og ble  statsminister.

## Referanser


## Eksterne lenker
*
Hubert Ingraham

**Hubert Alexander Ingraham** (født 4. august 1947 i Pine Ridge på Grand Bahama) var statsminister på Bahamas fra 2007 til 2012. Han var tidligere vært statsminister i perioden fra 1992 til 2002. Han er medlem av partiet Free National Movement (FNM).

Etter valgseieren til Progressive Liberal Party i parlamentsvalget i 2002, mistet Ingraham statsministervervet. FNM kom imidlertid sterkt tilbake i parlamentsvalget i mai 2007, og fra 4. mai 2007 var Ingraham igjen Bahamas' statsminister. PLP tapte valget i 2012 og han gikk av som partileder. Han ble 8. mai 2012 etterfulgt som statsminister av Perry Christie.

## Referanser


## Eksterne lenker
* Parlamentsmedlemmer – Hubert Ingraham
Fiskene

**Fiskene** (latin *Pisces*) er et stjernebilde på den nordlige himmelhalvkulen.

«Fiskene» er også et stjernetegn innen astrologi, en gammel spådomskunst basert på overtro om planeters og stjernes påvirkningskraft på livet på jorda.
Vlado Butsjkovski

**Vlado Butsjkovski** (makedonsk: ; født 2. desember 1962 i Skopje) er en makedonsk jurist og politiker for partiet Den sosialdemokratiske alliansen. Bučkovski var fra 17. desember 2004 til 28. juli 2006 Republikken Makedonias statsminister. Han var før dette i to perioder forsvarsminister.

## Referanser
Fylkesvei 161 (andre betydninger)

I Norge finnes **fylkesvei 161** i de følgende fylkene:

*Fylkesvei 161 (Akershus)
*Fylkesvei 161 (Aust-Agder)
*Fylkesvei 161 (Finnmark)
*Fylkesvei 161 (Hedmark)
*Fylkesvei 161 (Hordaland)
*Fylkesvei 161 (Nordland)
*Fylkesvei 161 (Rogaland)
*Fylkesvei 161 (Troms)
*Fylkesvei 161 (Vestfold)
Fylkesvei 13 (andre betydninger)

I Norge fantes tidligere **fylkesvei 13** i de følgende fylkene:

*Fylkesvei 13 (Finnmark) – fra 2019 fylkesvei 870
*Fylkesvei 13 (Hordaland) (primær fylkesvei), opprinnelig Fv13 flyttet til Fylkesvei 15 (Hordaland) 1. januar 2010. Fra 2019 del av fylkesvei 550.
*Fylkesvei 13 (Oppland) – fra 2019 fylkesvei 2286
*Fylkesvei 13 (Rogaland) (primær fylkesvei). Opprinnelig Fv13 flyttet til Fylkesvei 12 (Rogaland) 1. januar 2010. Fra 2019 heter veien fylkesvei 4630 og fylkesvei 4656
*Fylkesvei 13 i Sogn og Fjordane (primær fylkesvei) – fra 2019 fylkesvei 613
*Fylkesvei 13 (Troms) – fra 2019 fylkesvei 7752
*Nummer 13 brukes fra 2019 kun på riksvei 13
Krepsen

:*For stjernetegnet, se [[Krepsen (stjernetegn)]]. For andre betydninger, se [[kreps]].*

**Krepsen** (latin *Cancer*) er et lite stjernebilde mellom løven og tvillingene på den nordlige himmelhalvkulen. Men den inneholder noen av stjernehimmelens største og flotteste stjernehoper.

Krepsen er dyrekretsens fjerde tegn; den representerer følelser, emosjoner, stemninger og omsorg. Krepsen er også nevnt i gresk mytologi. Gudinnen Hera sendte Krepsen for å distrahere Herakles i sin kamp mot vannslangen Hydra. Krepsen kløp Herakles i tåa, men Herakles tråkket på Krepsen så den knuste. Men Hera var fortsatt takknemlig overfor Krepsen, så hun ga ham en evig plass på himmelen.

## M44-bikuben
Messier 44, også kalt *Praesepe* eller *[[Bikubehopen]]*, er en av de nærmeste og flotteste stjernehopene.  Den er godt synlig også uten kikkert.  Rundt krepsen finnes det flere stjernehoper.  Bikuben er antageligvis den mest kjente fordi den ikke bare lyser sterkt, den er også stor.
Obligasjoners kredittvurdering

**Obligasjoners kredittvurdering** er et mål for bedømme kredittverdigheten på et selskaps obligasjoner. Kredittverdigheten er en finansiell indikator for potensielle investorer i slike gjeldsverdipapirer. Kodene som brukes beregnes av kredittvurderingsbyråer som f.eks. Standard & Poor's, og har benevnelser som AAA, B, CC og lignende.

## Koder

Kredittverdighetskodene strekker seg fra A til D:

# A: sikker investering
# B: spekulativ investering
# C: høyrisikoinvestering
# D: total fiasko mest sannsynlig

Kredittvurderingsbyråene bruker forskjellige bokstav- og tallkombinasjoner. En obligasjon som er vurdert til *AAA* (Trippel A) regnes som meget sikker, med særdeles lav kredittrisiko. Det vanligste aberet med disse er at de gir lavere avkastning enn mer risikable obligasjoner.

Obligasjoner med koden *D* innebærer størst risiko, men de gir også høyest avkastning dersom debitoren klarer å holde seg betalingsdyktig. Dette er kun kredittvurderingsbyråenes vurdering, og profesjonelle investorer kan utnytte eventuelle feilvurderinger fra byråenes side til å sikre seg høy avkastning på disse obligasjonene.
Grønlands regjering

**Grønlands regjering** (grønlandsk: *Naalakkersuisut*, «de som bestemmer»), tidligere **Grønlands landsstyre**, er den utøvende makten på Grønland, som er en selvstyrt del av Kongeriket Danmark. Grønlands regjeringssjef velges av Grønlands landsting ved tillitsvotum. Hvert av regjeringens medlemmer står til ansvar overfor landstinget for sitt myndighetsområde.

## Referanser




## Se også
*Grønlands hjemmestyre
Kreis Pinneberg

**Pinneberg** er et administrativt distrikt i den tyske delstaten Schleswig-Holstein. Pinneberg ligger nordvest for Hamburg, og er en del av Metropolregion Hamburg. Pinneberg er Schleswig-Holsteins minste og folkerikeste Landkreis. Øya Helgoland hører administrativt til Pinneberg.

## Administrativ inndeling
Kretsen er delt i 49 kommuner (Gemeinde). 13 av disse er direkte underlagt distriktet (Amtsfreie Gemeinde/Städte); de resterende er organisert i 6 amt.


**Amt** med tilhørende kommuner/byer

## Referanser


## Eksterne lenker
*
Dagliglivets aktiviteter

**Dagliglivets aktiviteter** (også betegnet **ADL** etter engelsk *activities of daily living*) er et begrep som brukes innen helsevesenet. Dagliglivets aktiviteter kan defineres som gjøremål vi til daglig utfører, som for eksempel av- og påkledning, matlaging, spising, holde orden på personlige eiendeler og personlig hygiene.

Graden av evne til å utføre dagliglivets aktiviteter brukes av helsepersonell til å måle funksjonsgraden til en person. Denne målingen er nyttig når man skal vurdere hvilke pleietjenester personen eventuelt trenger.

**ADL** brukes også som begrep innen barne- og ungdomsvern  og HVPU som forkortelse for *Adult Daily Life*. Betegnelsen kan brukes ved beskrivelse av funksjonsnivå for en enkelt bruker og til oppsetting av treningsprogrammer, der skalaen kan være en enkel sammenligning med hva en rimeligvis kan forvente av en vanlig voksen person – eller en mere presist spesifisert målestokk som tar for seg små deler av helheten for å kunne bearbeide og trene på disse hver for seg. 

## Se også
*Modifisert Rankinskala
*Synsrehabilitering

## Referanser
Benn Eidissen

**Benn Harald Eidissen** (født 1958) er en norsk forretningsmann og politiker (H).

Han vokste opp i Vestvågøy i Lofoten. Han flyttet til Bodø for å studere økonomi og administrasjon ved Nordland distriktshøgskole.

Han var medlem av Nordland fylkesting fra 1980 til 1995 og medlem av fylkesutvalget fra 1985 til 1987. Som vararepresentant til Stortinget i to perioder fra 1981 til 1989 møtte han i 135 dager.

Eidissen var næringskonsulent og senere næringssjef i Andøy kommune fra 1983 til 1985, deretter bedriftsrådgiver på Andenes. Han flyttet tilbake til Bodø i 1996.

Siden 1990-årene har Benn Eidissen og Even Carlsen bygd opp en privat barnehagevirksomhet, som siden 2011 har inngått i Norlandia-konsernet sammen med brødrene Kristian og Roger Adolfsens pasienthotell- og sykehjemsdrift. I 1993 tok Eidissen initiativet til å stifte Private Barnehagers Landsforbund, der han har vært styreleder.

Eidissen var styreleder i Fotballklubben Bodø/Glimt fra 2006 til 2009.

I 2012 kom Eidissen tilbake til politikken som leder i Nordland Høyre, men tapte partiets stortingsnominasjon til Odd Henriksen samme år og varslet sin fratreden.

## Referanser


## Eksterne lenker
*
Finn Karlsen

**Finn Karlsen** (født 1952 i Upernavik) er en grønlandsk politiker. Han representerer partiet Atassut. 

Hans politiske karriere startet i 1989, da han ble valgt inn i kommunestyret i Narsaq kommune. Han fikk plass på Landstinget («Stortinget») i 1995, og ble Landsstyremedlem for Erhverv («Næringsminister») i 2003, og Landsstyremedlem for Fiskeri og Fangst («Fiskeri- og Fangstminister») 2005. 

Han er pr november 2007 Landsstyremedlem for Fiskeri, Fangst og Landbruk. 

## Eksterne lenker
* Profil på Nanoq.gl
Vannslangen

**Vannslangen** (latin *Hydra*) er et stjernebilde hovedsakelig på den sørlige himmelhalvkule, noen stjerner er rett nord for himmelekvator.
Mobilitet og orientering

Utviklingen av fagområdet **[[mobilitet]] og orientering** skyldes synshemmedes problemer med å ta seg fram uten bistand fra andre. Målet er at den synshemmede skal kunne ta seg fram og orientere seg mest mulig selvstendig og så trygt og sikkert som mulig. Personer som er født blinde vil ha vanskelig for å forstå hvordan verden rundt dem er bygget opp (hvordan fungerer et rom, hva betyr foran osv.). Det må trenes/læres systematisk slik at man kan bli i stand til å orientere seg.

Personer med ervervet synstap har behov for å lære å orientere seg ved hjelp av de lydmessige og taktile kjennetegn på en helt annen måte enn da de var seende. Alle blinde og sterkt svaksynte har behov for å lære ledsagerteknikker, beskyttelsesteknikker uten stokk og bruk av hvit stokk. Svaksynte kan ha behov for å lære å bruke kikkert for å lese gatenavn og lignende. I tillegg finnes en rekke mobilitetshjelpemidler, for eksempel førerhund og spesielle radarbriller.

## Se også
*Syn
*Blindhet
*Synsrehabilitering
Lese- og skrivetrening ved synshemming

**Lese- og skrivetrening ved synshemming** er aktuelt da det for mange synshemmede er vanskelig eller umulig å lese vanlig skrift. De fleste vil kunne klare å lese dersom de får egnede hjelpemidler, for eksempel luper, forstørrende-TV, ekstra belysning med mer. For dem som overhodet ikke kan lese vanlig skrift eller som ser så dårlig at lesing blir slitsomt og lite hensiktsmessig, er det viktig å lære punktskrift (blindeskrift).

For dem som er født blinde, vil punktskrift være deres skriftspråk og den skrivemetoden de har benyttet for å lære å lese og skrive. Voksne som er blitt blinde, har vært visuelle lesere og må lære seg systemet for punktskrift og å tolke skriften taktilt. Ofte må de gjennom en lang og slitsom prosess før punktskriften blir et hensiktsmessig hjelpemiddel for dem.

## Se også
*Synsrehabilitering
Jomfruen

**Jomfruen** (fra latin *Virgo*) er et stjernebilde på den nordlige himmelhalvkulen.

Jomfruen er et Y-formet stjernebilde uten andre sterke stjerner enn Spica. 
Det er mest kjent for alle galaksene i Coma-Virgo hopen samt himmelens klareste kvasar, som med sin avstand på ca. 2 000 millioner lysår er det fjerneste objektet som er innen rekkevidde
Spica –som er den klareste stjernen i jomfruen. Den er blåhvit. Den er himmelsens 16. klareste stjerne. Dens lysstyrke er drøyt 2000 ganger solas lysstyrke, og avstanden er ca. 260 lysår. Spica er en tett spektroskopisk dobbeltstjerne med omløpstid på 4.01 døgn. Etter Spica er det kun fem stjerner i Jomfruen med lysstyrke som er ganske svak. Jomfruen er ikke noe i øyefallende stjernetegn, men det er ganske lett å identifisere pga. y-formen.

## Se også
* Stjernetegnet Jomfruen
Skytten

**Skytten** (fra latin *Sagittarius*) er et stjernebilde på den sørlige himmelhalvkulen. 

I Skytten ligger kjempestjernen KW Sagitarii. Den ligger 9800 lysår fra solsystemet. Diameteren på kjempestjernen er 1460 ganger solas diameter, og er en av de største stjernene vi kjenner til.
Verdenscupen i hurtigløp på skøyter 2007/08 – Verdenscup 1

**Første runde av [[verdenscupen i hurtigløp på skøyter 2007/08]]** ble avholdt i Utah Olympic Oval, Salt Lake City, Utah, USA i perioden fredag 9., lørdag 10. og søndag 11. november 2007. 

Det ble satt flere verdensrekorder i stevnet blant herrene.

Norske Tron Espeli var teknisk delegert.

## Sammendrag A-gruppa
### Herrer

:VR = Ny verdensrekord
:VR (t) = Tangering av verdensrekord

### Damer

## Resultater 9. november, 1. dag
### 500 meter herrer (løp 1)

### 1 500 meter herrer

### 500 meter damer (løp 1)

### 1 000 meter damer (løp 1)

## Resultater 10. november, 2. dag
### 1 000 meter herrer (løp 1)

### 5 000 meter herrer

### 500 meter damer (løp 2)

### 1500 meter damer

## Resultater 11. november, 3. dag
### 500 meter herrer (løp 2)

### 1 000 meter herrer (løp 2)

### 1 000 meter damer (løp 2)

### 3000 meter damer

## Referanser




## Eksterne lenker
* Norges Skøyteforbunds samleside om verdenscupen i Salt Lake City 
*  Resultatmenyside (gammel) på www.ISU og Resultatmenyside (ny) på www.**isu**.html.infostradasports.com - det internasjonale skøyteforbundets sider.
* 
* 
*  Resultatmenyside for WC i Salt Lake City 9.–11. november 2007 på **SpeedSkatingResults.com**.
*  Resultatmeny på SpeedSkatingStats.com og på  www.SchaatsStatistieken.nl (søster-nettsteder).
*  Resultater for Gruppe A – Damer og Gruppe A – Herrer på **The-Sports.org** og her for Gruppe B – Damer og Gruppe B – Herrer.
*  Resultatmenyside for WC i Salt Lake City 9.–11. november 2007 på **www.EffeSport.nl**.
*
Fylkesvei 1

I Norge finnes **fylkesvei 1** i de følgende fylkene:

*Fylkesvei 1 (Akershus)
*Fylkesvei 1 (Aust-Agder)
*Fylkesvei 1 (Buskerud)
*Fylkesvei 1 (Finnmark)
*Fylkesvei 1 (Hedmark)
*Fylkesvei 1 (Hordaland)
*Fylkesvei 1 (Møre og Romsdal)
*Fylkesvei 1 (Nordland)
*Fylkesvei 1 (Nord-Trøndelag) (før 1. januar 2018)
*Fylkesvei 1 (Oppland)
*Fylkesvei 1 (Rogaland)
*Fylkesvei 1 (Sogn og Fjordane)
*Fylkesvei 1 (Sør-Trøndelag) (før 1. januar 2018)
*Fylkesvei 1 (Telemark)
*Fylkesvei 1 (Troms)
*Fylkesvei 1 (Vest-Agder)
TT-33

**TT-33** (Tula Tokarev 1933) er en sovjetisk halvautomatisk pistol.

I 1930 utviklet Federov Tokarev TT-30 som skulle bli arvtakeren etter Nagant 1895 revolveren som var det russiske forsvars sidevåpen helt ifra 1895. TT-30 ble raskt oppdatert i 1933 og fikk navnet TT-33, og var approbert sidevåpen helt frem til Makarov PM pistolen overtok i 1951. Kun få TT-30 ble produsert før TT-33 kom.

## Design
Utseendemessig er TT-33 meget lik John Moses Brownings FN Modell 1903 og mekanisk har den lånt funksjoner ifra Colt M1911. Pistolen er kamret for ammunisjon i kaliber 7,62 x 25 mm Tokarev som er en patron basert på 7,63 x 25 mm Mauser. Sistnevnte gjorde inntrykk på russerne under testing av våpen da de skulle ha ny pistol, og de konstruerte dermed en nesten identisk patron.

## Eksterne lenker
* 
Offisiell Tokarev våpenside
Den Norske Løve (orden)

**Den norske Løve** var en orden som ble innstiftet av kong Oscar II 21. januar 1904 i den hensikt å gi Norge en orden som i status og rang kunne være likeverdig med den svenske Serafimerorden. Den hadde Kongen som stormester og var ikke gradinndelt.  Intensjonen var at Den Norske Løve skulle være en «suveren ridderorden» likeverdig med den svenske Serafimerordenen og den danske Elefantordenen. Ordenens navn er en henvisning til Norges riksvåpen. 

Både ordensstjernen og ordenstegnet hadde den norske løven med øksen i versjonen fra 1844, som det sentrale motivet. Ordenstegnet (medaljongen) hang i et ordenskjede av gull med alternerende norske løver i gull og kongelige monogrammer i gull og emalje. Ordensbåndet var blått med smale hvite og bredere røde striper langs kantene, i forholdet 2-1-6-1-2. Ordenskjedet, ordenstegnet, knappen og krasjanen ble produsert hos gullsmedfirmaet til hoffjuvelér Tostrup i Christiania (Oslo).

Kongen var stormester av ordenen, som også skulle tildeles kongehusets prinser. Ordenen kunne videre tildeles utenlandske statsoverhoder og kongelige. Nordmenn som hadde sittet i sentrale embeter eller ytt fedrelandet fremragende tjenester kunne også tildeles Den Norske Løve, såfremt de allerede hadde blitt dekorert med storkorset av St. Olavs Orden. Antallet ordinære riddere skulle aldri overstige tolv. Antallet utnevnelser kom likevel aldri til mer enn elleve. 

Ved ordenes opprettelse på Oscar IIs fødselsdag 21. januar 1904 ble ordenen tildelt kronprins Gustaf og Bernadotte-prinsene Carl, Eugen, Gustaf Adolf, Wilhelm og Erik, foruten kongen selv, som stormester. Senere samme måned ble den tildelt keiser Wilhelm II av Tyskland. I april fulgte keiser Frans Josef I av Østerrike-Ungarn og i september kong Christian IX av Danmark. Frankrikes president Émile Loubet ble i desember 1904 den første ikke-kongelige mottaker av Den Norske Løve. Han ble også den siste som fikk ordenen. 

Etter unionsoppløsningen og etableringen av et selvstendig norsk kongehus valgte kong Haakon VII å ikke videreføre ordenen. Den ble imidlertid ikke offisielt opphevet før 11. mars 1952. Kong Haakon var formelt sett ordenens stormester fra han ble valgt som konge 18. november 1905 til ordenen ble opphevet, men han bar aldri ordenstegnet.



File:Den Norske Løve - no-nb digifoto 20140826 00052 NB NS NM 12661.jpg|Ordenen med kjede, ordenstegn, ordensbånd og krasjan
Fil:Kedja Norska Lejonets orden - Livrustkammaren - 5369.tif|Ordenskjede
File:Kraschan Norska Lejonets orden - Livrustkammaren - 22496.tif|Krasjan
Fil:Den Norske Løve.png|Ordenstegn i bånd
Fil:Knapp, Norska Lejonets orden - Livrustkammaren - 65297.tif|Knapp



## Referanser


## Eksterne lenker
* Den norske løve fra Kongehusets hjemmesider
Siverth K. Heilmann

**Siverth Karl Heilmann** (født 8. august 1953 i Maniitsoq) er en grønlandsk politiker. Han representerer partiet Atassut. 

Han vokste opp som fisker og fangstmann, senere politimann, og startet sin politiske karriere i 1989, da han ble valgt inn i kommunestyret i Maniitsoq kommune, der han senere ble borgermester.

Han ble valgt inn i Landstinget første gang i 1995, og var landsstyremedlem for næringsliv, arbeidsmarked og yrkesopplæring, i et landsstyre ledet av Hans Enoksen, fra 2005 til 2009. Fra 2013 til 2014 var Heilmann landsstyremedlem for bolig i Aleqa Hammonds landsstyre. Han ble i februar 2017 valgt til partileder i Atassut. Fra 2018 til 2019 var han landsstyremedlem for miljø, natur og forskning i Kim Kielsens landsstyre, men var sykemeldt det meste av perioden.

## Referanser
Free National Movement

**Free National Movement** (**FNM**) er et konservativt politisk parti på Bahamas. Det har vært landets regjeringsparti.

FNM ble dannet i 1971, ved en sammenslåing av United Bahamian Party, et av de viktigste partiene på Bahamas, og utbrytergruppe med åtte representanter fra det Progressive Liberal Party. 

Hubert Ingraham ble leder av partiet i 1990. I parlamentsvalget i 1992 vant FNM en klar seier over hovedrivalen PLP, og vant 32 av de 49 setene. FNM-regjeringen privatiserte de regjeringseide hotellene, som hadde forfalt etter at de var blitt overtatt av det offentlige. Private radiostasjoner ble tillatt, og dermed var regjeringens kringkastingsmonopol opphevet. I valget i 1997 ble FNM-regjeringen gjenvalgt med hele 35 av 40 plasser i nasjonalforsamlingen. Partiet tapte imidlertid valget i 2002, men kom tilbake til makten i 2007. FNM, ledet av Hubert Ingraham, fikk 49,86&nbsp;% av stemmene i valget i 2007, mens Progressive Liberal Party fikk 47,02&nbsp;%. Partiet fikk 23 av 41 seter i parlamentet og Ingraham ble Bahamas' statsminister. Han satt til 2012, da partiet led nederlag i valget for Progressive Liberal Party. Ingraham gikk da av som statsminister.

## Eksterne lenker
*
Le Chateliers prinsipp

**Le Chateliers prinsipp**, også kalt **Le Chatelier-Braun-prinsippet**, er en setning innenfor kjemi, som sier at

Et ytre inngrep i et system i likevekt fremkaller en forskyvning, som forminsker virkningen av inngrepet.

For eksempel vil en temperaturstigning favorisere en endoterm reaksjon. Likeledes vil nedkjøling av likevektsblandingen ifølge Le Chateliers prinsipp bevirke en 
favorisering av en eksoterm reaksjon. Tilførsel av reaktanter vil medføre forskyvning av den kjemiske likevekt mot høyre, mens tilførsel av produkter vil medføre forskyvning av likevekten mot venstre.

Le Chateliers prinsipp kan brukes til å forutsi effekten av en forandring av forhold i kjemisk likevekt. Prinsippet har navn etter Henry Louis Le Chatelier og Karl Ferdinand Braun som oppdaget det uavhengig av hverandre.
Verdenscupen i hurtigløp på skøyter 2007/08 – Verdenscup 2

Andre runde av **[[verdenscupen i hurtigløp på skøyter 2007/08]]** ble avholdt i Olympic Oval i Calgary, Canada fredag den 16., lørdag den 17. og søndag den 18. november 2007. 

## Sammendrag
;Kvinner

;Menn

## Resultater menn
### Første 500 meter menn

### Andre 500 meter menn

### 1000 meter menn

### 1500 meter menn

### 5000 meter menn

### Lagtempo menn

## Resultater kvinner
### Første 500 meter kvinner

### Andre 500 meter kvinner

### 1000 meter kvinner

### 1500 meter kvinner

### 3000 meter kvinner

### Lagtempo kvinner

## Referanser




## Eksterne lenker
* Norges Skøyteforbunds samleside om verdenscupen i Calgary 
* 
* 
* 
*
Serafimerordenen

**Serafimerordenen** er den fornemste svenske orden, innstiftet 23. februar 1748 av Fredrik I. Den har én grad, og tildeles av Sveriges konge. Ordenskjedet består av vekselvis elleve serafhoder, det er disse som også har gitt ordenen navn, og elleve patriarkalkors. Bryststjernen (krasjanen) består av et malteserkors med monogrammet IHS, det vil si «Jesus Hominum Salvator» (Jesus menneskenes frelser).

Inntil 1975 kunne både svenske og utenlandske borgere tildeles Serafimerordenen. Etter ordensreformen dette året kan ordenen kun tildeles utenlandske statssjefer og deres jevnbyrdige, samt medlemmer av det svenske kongehuset.

## Heraldiske tradisjoner
Til Serafimerordenen er knyttet noen heraldiske tradisjoner. Den som tildeles ordenen får sitt våpenskjold malt av den kongelige våpenmaleren. Hvis vedkommende ikke har noe våpen fra før, foreslår våpenmaleren et nytt våpen, eller det utvikles for anledningen av andre. Dette var tilfellet for blant andre president Lech Wałęsa. I andre tilfeller benyttes riksvåpenet, eller flagget for landet presidenten kommer fra, som grunnlag for «serafimervåpenet». 

President Nelson Mandela fikk Sør-Afrikas flagg som motiv for våpenet, mens Tanzanias riksvåpen er utgangspunktet for våpenet som er malt for president Julius Nyerere. Våpenskjoldene for nålevende riddere henges opp i Serafimersalen på Stockholms slott. Når en ridder av Serafimerorden dør, henges en metallplate med vedkommendes navn og våpenskjold opp i Riddarholmskyrkan i Stockholm. På begravelsesdagen ringes det uavbrutt fra samme kirke mellom klokken 12 og 13.

Metallplatene med våpenskjoldene har ofte også vedkommendes valgspråk  og rundt skjoldene er malt serafimerordenens kjede og ordenstegn. De fleste eldre platene har bare våpnenes skjold med rangkrone på øvre skjoldkant. Flere nyere våpen har også hjelm, hjelmtegn og hjelmklede. Våpenet til norsk statsminister Frederik Due har en murkrone på skjoldet, statsråd Jørgen Herman Vogts skjold har bare en vulst med hjelmtegn, og statsminister Otto Richard Kierulfs våpen har hjelm uten hjelmtegn.

Unionstidens mest framstående nordmenn har fått serafimerordenen, og våpenskjoldene deres finnes fortsatt malt på plater i Riddarholmskyrkan, bl.a. Peder Anker, Peter Motzfeldt, Wilhelm Stabell og Herman Wedel-Jarlsberg. Siste nordmann som fikk ordenen utenom de kongelige, var Gregers Winther Wulfsberg Gram i 1898.

## Se også
*Artikler på Wikipedia om personer som har mottatt Serafimerordenen.

## Litteratur
*Poul Ohm Hieronymussen og Jørgen Lundø: *Europæiske ordner i farver*, København: Politikens forlag, 1966
*Per Nordenvall: *Kungliga Serafimerorden, 1748–1998*, Stockholm: Kungl. Maj:ts Orden, 1998
*Hans Cappelen: «Norske Serafimerridderes våpenskjold», *[[Heraldisk Tidsskrift]]*, bind 2, side 233-242, København 1965-1969

## Eksterne lenker
* Serafimerorden fra det svenske kongehuset
Fylkesvei 12 (andre betydninger)

I Norge finnes **fylkesvei 12** i de følgende fylkene:

*Fylkesvei 12 (Aust-Agder)
*Fylkesvei 12 (Finnmark)
*Fylkesvei 12 (Hedmark)
*Fylkesvei 12 (Hordaland)
*Nordland (primær fylkesvei)
*Fylkesvei 12 (Oppland)
*Fylkesvei 12 (Rogaland)
*Fylkesvei 12 (Troms)
Fylkesvei 126 (andre betydninger)

I Norge finnes **fylkesvei 126** i de følgende fylkene:

*Fylkesvei 126 (Akershus)
*Fylkesvei 126 (Aust-Agder)
*Fylkesvei 126 (Hordaland)
*Fylkesvei 126 (Nord-Trøndelag) (før 1. januar 2018)
*Østfold (primær fylkesvei)
Fylkesvei 201 (andre betydninger)

I Norge finnes **fylkesvei 201** i de følgende fylkene:

*Fylkesvei 201 (Akershus)
*Fylkesvei 201 (Aust-Agder)
*Fylkesvei 201 (Buskerud)
*Hedmark (primær fylkesvei)
*Fylkesvei 201 (Hordaland)
*Fylkesvei 201 (Rogaland)
*Fylkesvei 201 (Sør-Trøndelag) (før 1. januar 2018)
*Fylkesvei 201 (Telemark)
*Fylkesvei 201 (Vest-Agder)
*Fylkesvei 201 (Østfold)